Russel Van Dulken

Russel David Kevin Van Dulken eli ”Twistzz” (s. 14. marraskuuta 1999) on kanadalainen "Counter-Strike 2" -ammattilainen, rooliltaan kivääripelaaja. Hän on edustanut joulukuusta 2023 lähtien Team Liquidia. Van Dulken on kaikkien aikojen menestynein pohjoisamerikkalainen CS:GO-pelaaja.
Van Dulken on valittu "Counter-Strikeen" keskittyneen HLTV-sivuston toimesta viisi kertaa maailman 20 parhaan pelaajan joukkoon.
Elämä ja ura.
Tausta.
Russel David Kevin Van Dulken syntyi 14. marraskuuta 1999 perheensä ainoana lapsena. Van Dulken kasvoi Kelownassa Kanadassa, ja hän harjoitti pelaamista jo nuorena. Van Dulken pelasi ensimmäisenä FPS-pelinään "Quakea".
Alkuvuodet; ensimmäiset menestykset Liquidissa (2015–2018).
Van Dulken aloitti ammattilaisuransa vuonna 2015 Pohjois-Amerikan Tectonic-joukkueessa, jonka kanssa hän osallistui lukuisiin B- ja C-tason turnauksiin. Hän vaihtoi joulukuussa SKDC-joukkueeseen, jota hän edusti helmikuulle 2016 asti. Hän vaihtoi seuraavan kuukauden aikana kahdesti joukkuetta; ensin hän siirtyi AGG:een ja sittemmin Kkonaan. Lopulta Van Dulken siirtyi maaliskuussa Team SoloMidiin. Joukkue tuli kesäkuussa sijalle 3–4 ECS Season 1 Finals -turnauksesta. Van Dulken oli tappiolisessa semifinaalissa Luminosityä vastaan joukkueensa paras 1,13 keskiarvollaan. Hän sai kahdessa kartassa yhteensä 39 tappoa ja kuoli 41 kertaa.
Van Dulken siirtyi tammikuussa 2017 yhdessä joukkuetovereidensa kanssa Misfits Gamingiin ja jatkoi Team Liquidiin pian sen jälkeen. Joukkue sai syyskuussa hopeaa ESL One New York 2017 -turnauksesta, kun se hävisi FaZe Clanille finaalissa. Van Dulken oli kolme tappiollista kartaa mukaan luettuina joukkueensa toiseksi paras 0,82 keskiarvollaan, kun hän sai 40 tappoa ja kuoli 52 kertaa. Joukkue sai heinäkuussa 2018 hopeaa ja ansaitsi 200 000 dollaria ELEAGUE Premier 2018 -turnauksesta, kun se koki tappion Astralikselle. Liquid voitti vuoden lopulla SuperNova CS:GO Malta -turnauksen NRG:tä vastaan. Van Dulken valittiin vuoden 2018 kahdenneksitoista parhaaksi pelaajaksi.
Menestyksen nousu Liquidissa ja siirto FaZe Claniin (2019–2021).
Van Dulken oli toukokuussa 2019 mukana voittamassa IEM Sydneytä. Hänet valittiin 1,25 turnaukeskiarvollaan sen parhaaksi pelaajaksi. Hän sai keskimäärin 0,82 tappoa ja kuoli keskimäärin 0,57 kertaa kierroksella. Viisikarttaisessa finaalissa fnaticia vastaan hän keräsi nimiinsä 92 tappoa ja 75 kuolemaa. Heinäkuussa Liquid voitti ESL One Cologne 2019 -turnauksen finaalissa Vitalityä vastaan. Van Dulken saavutti erityisesti semifinaalissa Natus Vincereä vastaan, jossa hänen keskiarvonsa 1,35 oli koko ottelun korkein. Hän sai nimiinsä 45 tappoa ja kuoli 30 kertaa. Van Dulken valittiin vuoden 2019 yhdeksänneksi parhaaksi pelaajaksi.
Liquid voitti huhtikuussa 2020 ESL Pro League Season 11 North America -turnauksen. Joukkue tuli joulukuussa toiselle sijalle IEM Global Challenge 2020:sta. Van Dulken sai tappiollisessa finaalissa Astralista vastaan joukkueensa ainoana pelaajana yli yhden keskiarvon. Hän jatkoi tammikuussa 2021 FaZe Claniin korvaten Markus ”Kjaerbye” Kjærbyen. Van Dulken valittiin vuoden 17. parhaaksi pelaajaksi.
Major-mestaruus ja paluu Liquidiin (2022–).
FaZe aloitti vuoden 2022 voittaen huhtikuussa IEM Katowicen, josta se ansaitsi 400 000 dollaria palkintorahaa. Van Dulken oli finaalissa G2 Esportsia vastaan joukkueensa paras pelaaja 1,22 keskiarvonsa myötä. FaZe voitti toukokuussa 18:nnet major-turnaukset ensimmäisenä kansainvälisenä joukkueena.
FaZe voitti maaliskuussa 2023 ESL Pro League S17 -turnauksen, ja Van Dulkenista tuli historian ensimmäinen pelaaja, joka oli voittanut Intel Grand Slamin kahdesti. Hän palasi saman vuoden joulukuussa Liquidiin.